Asiyesikia la mkuu huvunjika guu
Language: Swahili | Genre: Creative_writing

ASIYESIKIA LA MKUU HUVUNJIKA GUU. 

Methali hii inamaana ya kuwa mtu asiposikiliza anachoambiwa na wavyele, basi mbeleni au mwishoni majuto humjia na kukosa la kufanya. Hivyo basi huishia kujuta na kupata aibu. Madhara  atakayopata yatatokana na tabia yake ya kupuuza tahadhari ya wavyele au wakuu wake. 
Hata hivyo methali hii huegemea pale ambapo mhusika anapoelekezwa na wazaziwe kujiepusha na mahusiano ya mapema na kutosikiliza hayo. Majuto huja pale ambapo msichana amepachikwa mimba na kutojua mbele wala nyuma. Na hivyo basi ni wazi imedhirika ya kwamba sikio halipiti kichwa hata siku moja.  
 Amina alikuwa msichana mrembo mwenye hekima na heshima na mtia bidii masomoni mwake. Wazazio walimsifia sana kwani hawakumuona kuwa na doa hata kidogo. Si kwa wazaziwe pekee bali hata kwenye mtaa wote. Alivaa nguo zenye heshima na kila wakati alijiweka karibu na vitabu peke yake lakini kweli hakuna kizuri kisicho na dosari. 

Alipofika kidato cha tatu, alijiunga na uraibu wa madawa ya kulevya. Hata hivyo habari hii ilikuja kubainika shuleni na hakukosa kuadhibiwa kila mara. Wazazi wake walimkanya Amina kwani hawakutabiria hali kama hii kuweza kuwa na mtoto wao. Walimu wao pia shuleni waliwasihi vijana hao na kuwaonyesha na 
kuwaambia madhara yake. 

Muda mrefu ukapita wakazi wa Amina walipoona sikio la kufa halisikii dawa wakamuachilia afanye alilolitaka lakini walimtahadharisha. Fanya ufanyalo lakini asiyesikia la mkuu huvunjika guu. Tumekukanya umekaidi utalopata ni la kwa kwako peke yako na wala si la kwetu. 

Ndipo hapo Amina akaamua kuacha shule na kujiunga na kundi la waporaji kijijini. Walivamia watu vichochoroni na kuwapora. Si pesa, nguo na hata mizigo. Ni kweli kwamba mchovya asali hachovyi mara moja. Walihitimu kuwa waporaji mitaani na kuwa watu wakuteka sana za hali ya thamani kama magari.

Za mwizi huwa arobaini. Waliteka magari ya watu wenye mali zao, walitumia bunduki bandia lakini jambo usilojua ni kama usiku wa giza. Amina na rafiki zake walikutwa na maafisa wa polisi wanaoshughulikia mambo ya salama nchini. Kwa harakati za huku na kule, Amina aliangushwa chini wakati maji yamezidi unga waliamua mara moja mguu niponye na kuchana mbuga. Askari nao walikuwa shupavu wakawaangusha wote kwa risasi. Amina aliokotwa akiwa hali mahutiti. Risasi lilimlenga gotini. Alipelekwa nyumbani akiwa kilema. Wazazi wake walipomuona walimuambia, "Mwanangu dunia imekufunza sasa umejionea, umejua kwamba asiyesikia la mkuu huvunjika guu."